###### HRVATSKO KATOLIČKO DRUŠTVO PROSVJETNIH DJELATNIKA

**HKDPD LISTIĆ, kao obično, malo**



God. XIX. Br. 4/193, TRAVANJ 2015.

**ISTINSKA RADOST**

L. Ariosto u *Bijesnom Orlandu* pokazuje čovjeka individualca kojega motiviraju njegove želje, njegovi osjećaji, i koji tjeran ohološću, strašću, ljubomorom, egoizmom, srdžbom i osvetom pokušava ostvariti svoj cilj, što ga odvodi u ludilo; čini mnoga zla rušeći sve pred sobom. Jer čovjekovim se nagnućima, njegovim planovima i volji suprotstavlja vanjski svijet koji ne uspijeva pokoriti jer su u njemu volje i planovi različiti od njegovih, dapače, najčešće suprotni njegovima.

Orlando nije svjestan svoje nemoći niti svoga stvarnog položaja: ne razlikuje ono što može sam promijeniti u životu od onoga na što mu je nemoguće utjecati. Uz to, ne traži i ne vidi volju Božju u događajima pa pokušavajući biti kovač svoje sreće, slama se u sudaru s onim što je protivno njegovom nastojanju. On nije u stanju otrpjeti protivštine, uzeti svoj križ i ostati čvrst, podnijeti nevolju (tj. ne/volju - ono što nije njegova volja) jačajući u njoj duh. On nije u stanju otpustiti iz svoje nutrine ono što ga čini neslobodnim: oholost, ljubomoru, mržnju, osvetoljubivost, zlovolju, bijes... Tako srlja u ponor iz kojega nema povratka jer mu razum konačno gasne u bujici tih negativnih osjećaja. On je slika svakog čovjeka prepuštenog nagonima i strastima. Još su stari mudraci svih naroda uvidjeli kako je ovladavanje nagonima i strastima put do sreće.

Nama je Isus pokazao da je put do istinske radosti i sreće slijediti volju Božju, nositi svoj križ i ići za njim prema uskrsnuću. U Ivanovu evanđelju čitamo: “Zaista, zaista, kažem vam, ako pšenično zrno pavši na zemlju ne umre, ostaje samo, ako li umre, donosi obilat rod. Tko ljubi svoj život, izgubit će ga. A tko mrzi svoj život na ovome svijetu, sačuvat će ga za život vječni. Ako mi tko hoće služiti neka ide za mnom. I gdje sam ja, ondje će biti moj služitelj. Ako mi tko hoće služiti, počastit će ga moj Otac.” (Iv 12, 24-26) (M.G.)

**RADOSTAN I BLAGOSLOVLJEN USKRS SVIMA VAMA I VAŠIMA!**

 **Ravnateljstvo HKDPD-a**

**BOŽJA RIJEČ – RIJEČ ŽIVOTA**



*Kad prođe subota, Marija Magdalena i Marija Jakovljeva i Saloma kupiše miomirisa da odu pomazati Isusa. I prvoga dana u tjednu, veoma rano, o izlasku sunčevu, dođu na grob. I razgovarahu među sobom: "Tko će nam otkotrljati kamen s vrata grobnih?" Pogledaju, a ono kamen otkotrljan. Bijaše doista veoma velik. I ušavši u grob, ugledaju mladića zaogrnuta bijelom haljinom gdje sjedi zdesna. I preplaše se. A on će im: "Ne plašite se! Isusa tražite, Nazarećanina, Raspetoga? Uskrsnu! Nije ovdje! Evo mjesta kamo ga položiše. Nego idite, recite njegovim učenicima i Petru: Ide pred vama u Galileju! Ondje ćete ga vidjeti, kamo vam reče!" One iziđu i stanu bježati od groba: spopade ih strah i trepet. I nikomu ništa ne rekoše jer se bojahu.*

 **Mk 16, 1-8**

JEDNO SVJEDOČANSTVO KAO OPOMENA NAMA KRŠĆANIMA

Jesmo li mi kršćani danas poput ovih žena iz Markova Evanđelja? KLoliko smo mi sputani strahom od toga što će ljudi misliti, duhom „ne miješanja u tuđe živote“, svojim vlastitim interesima i htijenjima u koja se ne uklapa apostolsko poslanje? Koliko smo mi spremni djelom i riječju svjedočiti za Isusa, prenositi uskrsnu radost umornima, klonulima duhom, ljudima bez vjere i nade? Evo jednog zanimljivog svjedočanstva bivšeg ateista o kršćanima nad kojim bismo se trebali zamisliti:

»Susreo sam se s Kristom kad mi je bilo 28 godina. Godine koje su mi protekle prije toga susreta smatram izgubljenim vremenom. Ali jesam li isključivo samo ja sam kriv za taj gubitak? Slušajte: meni nikada nitko nije rekao da se zanimam za kršćanstvo.

Imao sam prijateljâ i znanaca, praktičnih kršćana koji su bili potpuno svjesni toga što vjera unosi u ljudski život ... *Ali nijedan mi od njih nije govorio o svojoj vjeri.*

Znalo se, međutim, da nisam ni avanturist, ni razvratnik, ni rugač, kojeg bi se trebalo bojati i od kojeg bi se očekivali sarkazmi. Bio sam sasvim jednostavno jedan od onih tisuća, milijuna mladih koji nisu ni dobri ni loši, koji o kršćanstvu imaju neku veoma neodređenu, pogrešnu predodžbu ...

Znate li zašto sam tako dugo morao čekati da otkrijem istinu?

Jer je velika većina vjernika previše indiferentna, previše vezana za svoju udobnost, previše lijena. Ti se ljudi ne brinu za dušu svoga bližnjega...«

 **(Iz knjige L. J. Suenensa „Teologija apostolata“, Zagreb: Naklada Sv. Antuna, 2015.).**

**PRONAĐI SVOJ LIJEK**

 *Kad bismo mi bolje shvaćali da u svijetu ništa nije prepušteno slučaju, da ljubav Božja uvijek bdije, da Bog neizmjerno bolje zna što je za nas dobro nego mi sami, mi bismo se manje bojali da mu se prepustimo i da iz njegovih ruku primimo tako dragocjene darove. Dovoljno je vjerovati da se »sve okreće na dobro onima koji ljube Boga«, i da to dobro koje on hoće nije kakvo god dobro, nego da je najbolje moguće jer ga Bog hoće i daje ga kao Bog, to jest ispunjajući ga svojom pobjedonosnom milošću do najviše moguće granice.*

 **kardinal Leona Josepha Suenens**

**POZIV NA TRIBINU**

**TEMA: SIMBOLI I NJIHOV SMISAO**

**PREDAVAČ: MATIJA GRGAT, prof.**

**ČETVRTAK, 16. travmja 2015.** u **20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

POMIRBA MARTE I MARIJE

(s duhovne obnove, 21. ožujka 2015.)

Kako se to zbiva?

Svakodnevno. U meni.

Imam nešto od Marte.
Neprestano nešto moram.

Moram se natjecati.

Moram se dokazivati.

Moram trčati, žuriti.
Imam mnogo briga:

u kući, na poslu,

oko kuće, oko drugih.

Bunim se, prigovaram.

Drugima i Bogu. Stani!

Zaboravila sam ono najvažnije:

„Učitelj je tu i zove te.“

Zove me po imenu.

I čeka mene, upravo mene. (Ana Cindarić)

GAY AKTIVIST: NARAVNO DA NAM JE CILJ “INDOKTRINACIJA DJECE LGBTQ AGENDOM"

TORONTO - Homoseksualni aktivist pošteno je priznao kako je sjeverno - američki školski kurikul te nastavni plan koji obrađuje gay tematiku sredstvo “indoktrinacije” djece kako bi ona bespogovorno prihvatila homoseksualnost.

“Ovdje sam kako bih vam rekao: Cijelo vrijeme govorio sam kako nisam tu da nekoga indoktriniram vlastitim uvjerenjima o homoseksualcima, lezbijkama, biseksualcima, trans i queer osobama. To je bila laž,” piše dugogodišnji kanadski gay aktivist S. Bear Bergman u tekstu koji se prije tjedan dana pojavio na portalu Huffnington Post pod znakovitim naslovom “Došao sam indoktrinirati vašu djecu svojom LGBTQ agendom (i nije mi nimalo žao)”.

Bergman, voditelj izdavačke kuće u Torontu koja tiska dječje knjige s pozitivnim prikazom “LGBTQ” osoba, transrodni je partner J. Wallacea, savjetnika za rodnu jednakost u Agenciji za školstvo grada Toronta [….]

Bergman priča kako su ga kao mladog gay aktivista učili uzvraćati na optužbe o “indoktrinaciji” i “regrutiranju” koje je pokret vršio. On je tada zabrinutim roditeljima trebao prenijeti kako on “samo pruža alternativno gledište.” Morao je rabiti “mekan” jezik kada bi govorio o homoseksualnosti.

Ali Bergman piše kako je konačno umoran od “laži”.

“Svih 25 godina moje karijere u LGBTQ aktivizmu, još od kad sam kao 16-godišnjak prvi puta drhteći i bez daha stao ispred 11 ljudi kako bih ispričao svoju priču, stalno sam na zadatku mijenjanja mišljenja ljudi o nama. Moja je misija da nas oni privole. To je apsolutno moj cilj…čak i ako je usmjeren protiv njihove tradicije i vjere.”

“ Želim biti prisutan u njihovom emotivnom šarenilu poput savršeno ljubaznog oca te pisca koji je u braku s drugim muškarcem. A koji je prije bio cura (recimo). Koji je drag, veseo i nimalo nije agresivan bez obzira što tko rekao.”

([Pročitajte besramno priznanje gay... - Ne dirajte djecu](https://www.google.hr/url?sa=t&rct=j&q=&esrc=s&source=web&cd=1&cad=rja&uact=8&ved=0CBsQFjAA&url=https%3A%2F%2Fhr-hr.facebook.com%2Fnedirajtedjecu%2Fposts%2F702351309874434%3A0&ei=acgbVezrNNTvatX5gfgM&usg=AFQjCNE0iXt2sgTF_Eel1V3j4FvvRWc3Yg&bvm=bv.89744112,d.ZWU)

[https://hr-hr.facebook.com/nedirajtedjecu/posts/702351309874434:0](https://hr-hr.facebook.com/nedirajtedjecu/posts/702351309874434%3A0))

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr